Adunarea Generală a Acționarilor Tarom, companie deținută în proporție de peste 97% de către Ministerul Transporturilor, a aprobat, în data de 23 martie, noua componență a Consiliului de Administrație a operatorului aerian. Printre noii membri ai Consiliului de Administrație se numără și CEO-ul companiei, belgianul Christian Heinzmann.



De asemenea, din actualul consiliu de administraţie mai fac parte Dan Aurel Măchiţa - consilier în cadrul Ministerului Transporturilor care s-a remarcat ca membru în comisia de certificare a Aerodromului Tuzla deținut de controversatul afacerist Dorin Ivașcu, Dragoş Andrei - consilier al primului ministru Victor Ponta, Radu Francis Florescu - cunoscut ca specialist în industria publicităţii, Valentin Iordache - director de comunicare şi PR la Compania Naţională Aeroporturi Bucu­reşti, Tiberiu Ţiclea - managing partner al casei de avocatură Ţiclea Ţiclea & Part­ners și Ioan Marcel Boloş- director în cadrul MinisteruluiTransporturilor, fost şef al AM POST.



Practic, prin impunerea noului consiliu de administratie, unde fiecare membru încasează lunar 2.000 de euro, ministrul Ioan Rus demonstrează că ține cu tot dinandinsul să prăbușească compania Tarom, întrucât niciunul dintre noii membri nu are vreo legatură cu activitatea și complexitatea functionării unui operator aerian de anvergura Taromului, scrie ziuanews.ro.



În plus, menținerea directorului belgian Christian Heinzmann, după ce s-a remarcat prin performanțe manageriale catastrofale, dar renumerat lunar cu 10.000 de euro, este încă o garanție a faptului că Ioan Rus vrea să îngroape defintiv compania Tarom.



Încă o dovadă în acest sens este numirea de către Ioan Rus a lui Marcel Boloș în bordul administrativ de la Tarom. Mai trebuie precizat că Adunarea Generală a Acționarilor de la TAROM are următoarea componentă: Ioan Răceu, reprezentant al Ministerului Finanțelor, Iulian Matache, secretar de stat în Ministerul Transporturilor - omul garantat și susținut de baronul de Vrancea Marian Oprișan, Ilie Andreea - Ministerul Transportuilor, fosta ospătăriță la hotelul Astoria, Bogdan Donciu - director Romatsa - „remarcat" prin indiferență și noncombat la accidentul aviatic din Munții Apuseni, și Gabriel Stroe - director CN Aeroporturi București SA.



Marcel Boloş, fost directorul general al AMPOST este un personaj controversat ajuns la butoanele administrației centrale ca urmare a susținerii politice venite din zona PNL, în special a lui Eduard Hellving. Acesta este un preot misionar (foto), deci fără parohie şi fără salariu, care a slujit din pasiune o bună perioadă de timp la Biserica Sf. Duh Mângâietorul de lângă Sala Sporturilor "Antonio Alexe" din Oradea. El a fost hirotonit diacon în 2008, şi doi ani mai târziu a fost uns ca preot, pe vremea când conducea Administraţia Imobiliară Oradea.



Ulterior, în 2012, a ajuns secretar de stat la Ministerul Dezvoltării Regionale şi Turismului, condus atunci de liberalul Eduard Hellvig, iîn prezent ajuns director al SRI. Când acest minister a fost preluat, în 2013, de Liviu Dragnea, Marcel Boloş a fost ejectat de liderul PSD, dar imediat a fost recuperat şi pus de către Relu Fenechiu si pus în fruntea AM POS Transporturi. La ora actuala, el este acuzat de către Agenţia Naţională de Integritate de triplă incompatibilitate.



